**Käsmu kandikogu koosoleku protokoll nr 3**

**28.02.2021 Käsmu kandikogu ja MTÜ Käsmu Külaseltsi juhatuse koosolek**

Osalejad: Eduard Vainu, Liina Altroff, Virge Ong, Mari-Liis Vohli, Taavi Sinimäe

1. **Parkimise korraldamine Käsmu külas ning külaseltsile kuuluvas bussiparklas, busside parkimistasu suuruse otsustamine alates 05.2021**

Arutati parkimiskorraldust Käsmu külas käesoleva aasta suvel ja tulevikus ning parkimistasu suuruseid. Kaaluti tulevikus Neeme tee või kogu Käsmu küla piires tasulise parkimisala kehtestamist. Eesmärk vajab kooskõlastamist erinevate osapooltega. Hetkel võiks olla Põllu tn parkla tasuta, Neeme tipu parkla tasuline, bussijaama parkla bussidele tasuline. Hea oleks suunata autod parklasse parkima ja läbi küla võiks inimesed kulgeda jalgsi.

Paigaldada küla algusesse ja igasse parklasse konkreetsed liikluskorraldusalased infotahvlid, mida oleks juhil võimalik ka sõidu ajal märgata.  
Uuendada ja teha nähtavaks olemasolevaid parkimist korraldavaid silte.  
Bussijaama parklat hakkab teenindama Europark aktiveerides M-parkimise.  
Parkimiskorralduslikud märgid ja viidad vaja kohe töösse saata.

Otsustati kehtestada alates 05.2021 külaseltsile kuuluvas bussijaama parklas busside parkimise tunnihinnaks 3 €. GoBus, mis teenindab kogukonnale olulist avalikku bussiliini, saab oma busse parkida tasuta. Tingimused kooskõlastatakse kandikoguga. Bussifirmat teavitatakse, kui on tekib probleeme bussijaama parkla täituvusega. Sellisel juhul palutakse bussi hoida kuni liinile minekuni küla alguses asuvas avalikus parklas. Vajadus kooskõlastatakse parkla haldajaga.

1. **Kiire interneti II etapi rajamine**

Suure tõenäosusega läheb suvel teine etapp rajamisse. Võimalusel kaevatakse uus interneti kaabel maasse koos tänavavalgustusega, et minimeerida ehitusest tulenevaid ebameeldivusi. Ehituse eeldatav algus aprill 2021.

1. **Küla üldkoosoleku planeerimine**

Hetkel on üldkoosoleku korraldus COVID viiruse tõttu pausil. Esialgne plaan on korraldada koosolek juuni alguses. Põhiteemaks on kabelimäe planeering. Sellel teemal on vaja suhelda vallaga ning tulevikus planeerida, et kabelimäel ei asuks enam autode parkimisala ja kogu transport oleks suunatud parkimiseks Põllu tänava parklasse.

Teha RMK-le ettepanek reguleerida metsateedel liiklemist, värskendada või uuendada olemasolevaid liiklusmärke, lisada keelumärgile lisatahvel trahviteatega. Muuta Google Mapsis terviseraja alguspunkt Põllu tänava parklasse.

1. **Käsmu küla arengukava**

Olemasolev on kehtestatud perioodiks 2016 – 2021. Uue tegemiseks tuleb hakata ideid korjama. Oluline on saada külaelanikelt sisendit uue arengukava koostamiseks. Uues arengukavas võiks olla sõnastatud Käsmu väärtused ja külas viibimisel käitumise põhimõtted – a’la Käsmu inimesed arendavad oma küla selle nimel, et Käsmu oleks ilus ja siin oleks hea elada, palun hoolitse, et ka järgmistel oleks hea siia tulla.  
Esmalt tuleb vana arengukava üle vaadata ja mõelda, mida uues arengukavas esitada soovime ning ka seda, mis vanast edasi kandub.   
Arengukava peaks olema lühike ja konkreetne dokument, mis on aluseks tegevuskavale. Kuna vana arengukava lõpeb selle aastaga, siis uue raamistik koostada hiljemalt sügiseks.

**Vaadati üle jooksvad tegevused:**

1. Parkimise korraldamiseks tõsta taas lauale lepingu teema vallaga. - Eduard
2. Laste mänguväljaku trappidele lisada ümarpuidust piirded ümarpuit. - Taavi
3. Edastada kiri Haljala valla ehitusspetsialistile Põllu tänava uusehitise ehitustingimustele vastavuse kohta (sinised aknapiirded). - Eduard
4. Kujundada bussi ja autoparkla sildid koos tekstiga.
5. Metsateedel liiklemine, värskendada liiklusmärke, lisada keelumärgile infotahvel trahv kuni…
6. Käsmu küla uue arengukava koostamine - kõik liikmed.
   1. Loeme vana läbi, kas midagi edasi kanda – põhja koostab Virge
   2. Koostame küsimused, mida edastada käsmukatele sisendi saamiseks.
   3. Koostame arengukava raami ja jagame külaelanikega.
7. Kodulehele parem kirjeldus rahvamajast, et meelitada rentnikke.
   1. Teha 360 kraadi fotod rahvamajast.
   2. Pildistamine kevadesse, kui oleme saanud sisu muuta hubasemaks.
8. Rahvamaja evakuatsiooniteede valgustus vajab remonti (G4S-i ettekirjutus vallale). Külaselts organiseerib vajalikud elektritööd, arve edastatakse tasumiseks hoone omanikule, Haljala vallale. – Virge, Taavi